Title: Tehtävä 7. Työehtosopimus
Course: Työelämätiedot ja -taidot / OPVA-opinnot > Section: Teema 3. Ammattiliitto ja työttömyyskassa

Lue teksti ja vastaa kysymyksiin.

Työehtosopimus on eri asia kuin työsopimus

Työehtosopimus eli TES on sopimus alan työehdoista. Työnantajien liitto ja työntekijöiden ammattiliitto neuvottelevat sen keskenään.

Eri aloilla (esim. ravintola-ala, siivousala, rakennusala jne.) on omat työehtosopimukset. Niissä on sovittu alan yleiset työehdot eli säännöt, joiden mukaan työtä voidaan tehdä ja teettää. Työehtosopimus määrää esimerkiksi sen, miten paljon palkkaa työntekijälle on vähintään maksettava ja mikä on työaika kyseisellä alalla. Työehtosopimus solmitaan määräajaksi, yleensä 1–3 vuodeksi.

Julkisella sektorilla – valtiolla, kunnissa ja seurakunnissa – työskentelee myös virkasuhteisia työntekijöitä, joiden palkoista ja muista palvelussuhteen ehdoista sovitaan virkaehtosopimuksissa.

Työsopimukseen kirjoitettujen työehtojen pitää olla työntekijän kannalta vähintään yhtä hyvät kuin työehto- tai virkaehtosopimukseen kirjoitettujen työehtojen. Työsopimuksessa voidaan sopia myös työehto- ja virkaehtosopimusta paremmista työehdoista.

Kun aloitat uudessa työpaikassa, kysy, mitä työehto- tai virkaehtosopimusta siellä noudatetaan.

Tekstin lähde: Työehtosopimus on eri asia kuin työsopimus - Tyoelämän pelisäännöt (tyoelamanpelisaannot.fi)

Kirjoitustehtävä.
Etsi tietoa internetistä sinun oman alan työehtosopimuksesta.
Vastaa kysymyksiin sinun oman alan työehtosopimukseen liitttyen:
- Mikä on sinun alan työehtosopimus? Laita linkki netissä olevaan työehtosopimukseen omaan vastaukseesi.
- Mihin saakka sinun alan työehtosopimus (=TES) on voimassa?
- Mistä asioista työehtosopimuksessa sovitaan?
- Onko sinun mielestäsi työehtosopimusta helppo ymmärtää? Miksi/ miksi ei?