Title: Tehtävä 12. Työturvallisuus
Course: Työelämätiedot ja -taidot / OPVA-opinnot > Section: Teema 4. Turvallinen työ

Työ ei saa vahingoittaa tekijäänsä fyysisesti eikä henkisesti. Pääasiallinen vastuu työpaikan turvallisuudesta on aina työnantajalla.

Noudata aina annettaja ohjeita ja käytä suojavälineitä. Jos huomaat vaaratilanteen, ilmoita siitä aina esimiehellesi. Myös silloin kun mitään vahinkoa ei tapahtunut, sillä läheltä piti -tilanteet ovat arvokasta tietoa, ja niiden perusteella voidaan tehdä muutoksia ennen kuin vahinko tapahtuu.

Työturvallisuus

Työpaikan täytyy olla turvallinen ja terveellinen, ja se on työnantajan ja esihenkilöiden vastuulla. Näin määrää työturvallisuuslaki.

Sinun täytyy aina noudattaa työnantajan antamia ohjeita. Sinun täytyy esimerkiksi käyttää työnantajan määräämiä suojavälineitä, kuten kypärää.

Kuva: https://pixabay.com/fi/photos/nainen-rakentamisen-kyp%C3%A4r%C3%A4-ty%C3%B6kalu-2759503/

Esimerkiksi seuraavat asiat voivat aiheuttaa vaaraa tai haittaa terveydellesi:

  - melu, pöly, kylmyys, kuumuus, myrkyt, tärinä, säteily tai sähkö
  - vaaralliset koneet ja laitteet
  - liian kova kiire tai liian pitkät työajat
  - bakteerit, virukset tai home
  - huono työasento, liian raskaat taakat tai huonot työvälineet
  - väkivallan uhka, epäasiallinen kohtelu tai seksuaalinen häirintä.

Jos huomaat työpaikallasi vaaran, ilmoita siitä heti esihenkilöllesi tai työsuojeluvaltuutetulle. Jos jokin työtehtävä on erittäin vaarallinen ja se uhkaa henkeäsi tai terveyttäsi välittömästi, sinulla on oikeus kieltäytyä siitä, kunnes vaaraa ei enää ole.

Työnantajan täytyy huolehtia siitä, että mikään työpaikalla ei aiheuta onnettomuutta tai sairastumista.

Työnantajan täytyy myös ottaa sinulle vakuutus tapaturmien ja ammattitautien varalta. Jos esimerkiksi loukkaannut työmatkalla tai työpaikalla, vakuutus korvaa tapaturman.

Tekstin lähde: https://tyoelamanpelisaannot.fi/fi/tyoturvallisuus/

Kirjoitustehtävä.
Kirjoita vastaukset seuraaviin kysymyksiin:
1. Mitä sinun täytyy tehdä, jos huomaat vaarallisen tilanteen tai tapahtuu onnettomuus?
2. Mitä tarkoittaa läheltä piti -tilanne?
3. Mitkä asiat voivat aiheuttaa vaaraa sinun työssä?
4. Mitä suojaimia/suojavälineitä sinun työssä täytyy käyttää?
5. Miten voit ehkäistä työtapaturmia? Mieti vähintään 3 keinoa.