Title: Tehtävä 10. Työttömyyskassa
Course: Työelämätiedot ja -taidot / OPVA-opinnot > Section: Teema 3. Ammattiliitto ja työttömyyskassa

Työttömyyskassa

Työttömyyskassa

Ammattiliitto ja työttömyyskassa ovat kaksi erillistä järjestelmää. Suomessa on 25 työttömyyskassaa. Työttömyyskassaan kuuluva työntekijä maksaa työssä ollessaan työttömyyskassalle jäsenmaksua. Jos työ loppuu ja työntekijä jää työttömäksi, hän voi hakea kassasta ansiosidonnaista päivärahaa. Työttömyyskassaan liittyminen kannattaa, koska ansiosidonnainen päiväraha on suurempi kuin peruspäiväraha, jonka maksaa Kela.

Ansiosidonnaisen päivärahan saamiselle työttömyyskassalta on joitakin ehtoja. Ota selvää näistä ehdoista heti työttömyyskassaan liittyessäsi. Esimerkiksi sinun pitää olla töissä ja työttömyyskassan jäsen tiettyyn aikaan.

Voit lukea tämän tekstin suomeksi ja monella muulla kielellä myös tällä nettisivulla: Lait ja oikeudet (infofinland.fi)

Tiedonhaku- ja kirjoitustehtävä.
Etsi tietoa työttömyyskassoista ja kirjoita vastaukset kysymyksiin:

- Mikä on sinun oman alasi työttömyyskassa / työttömyyskassat?
- Kuinka paljon työttömyyskassan jäsenyys maksaa kuukaudessa tai vuodessa?
- Kuka voi saada työttömyyskassasta ansiopäivärahaa, jos jää työttömäksi? Mitä ehtoja ansiopäivärahan saamiselle on? (työssäoloehto)
- Miksi sinun mielestäsi kannattaa olla työttömyyskassan jäsen?