Title: Tehtävä 3. Erilaiset työsuhteet
Course: Työelämätiedot ja -taidot / OPVA-opinnot > Section: Teema 1. Työsopimus ja erilaiset työsuhteet

Jatkuva työsuhde

Jatkuva työsuhde = toistaiseksi voimassa oleva = vakituinen

Jatkuva / toistaiseksi voimassa oleva / vakituinen työsuhde tarkoittaa, että työsopimus on voimassa niin kauan, kunnes työntekijä tai työantaja haluaa irtisanoa eli lopettaa työsuhteen. Jos työnantaja irtisanoo työsuhteen eli antaa potkut, hänellä täytyy olla siihen asiallinen ja painava syy. Työntekijä ei tarvitse syytä irtisanoutumiselle. Et voi kuitenkaan lopettaa työntekoa heti, vaan vasta irtisanomisajan jälkeen.

Määräaikainen työsuhde

Määräaikainen työsuhde tarkoittaa, että sinulle on luvattu töitä vain tiettyyn päivään asti. Työsopimuksessa lukee määräaikaisen työsopimuksen päättymispäivä.

Määräaikainen työsopimus voidaan tehdä työnantajan aloitteesta ainoastaan perustellusta syystä. Perusteltuja syitä voivat olla esimerkiksi seuraavat:

  1. Olet vakituisen työntekijän sijainen.
  2. Olet kausityöntekijä esimerkiksi hiihtokeskuksessa tai marjanpoimijana.
  3. Olet kesätyöntekijä tai jouluapulainen.
  4. Olet työharjoittelussa.
  5. Olet itse pyytänyt määräaikaista työtä.
  6. Työ on tietyn ajan kuluessa tehtävä projekti.
  7. Olet ollut vähintään vuoden työttömänä.
  8. Opiskelet oppisopimuksella.

Vuokratyö

Kun olet vuokratyöntekijä, olet tehnyt työsopimuksen työvoimaa vuokraavan yrityksen kanssa. Työntekijöitä tarvitsevat yritykset vuokraavat sinut työntekijäkseen vuokrafirmalta, joka maksaa palkkasi. Se maksaa myös ylityökorvaukset, lomakorvaukset ja muut työsuhteeseesi kuuluvat edut sekä eläke- ja muut lakisääteiset sosiaalivakuutusmaksut.

Teet työsopimuksen vuokratyöyrityksen kanssa. Olet siis työsuhteessa vuokratyöyritykseen, joka on työnantajasi. Työ tehdään toisessa paikassa. Työntekopaikka voi vaihdella.

Yritys, jossa teet töitä, määrää työtehtäväsi ja valvoo työntekoasi.

Palkka vuokratyössä ei saa olla huonompi kuin mitä työehtosopimuksessa sanotaan. Vuokratyössä on samat säännökset kuin muissakin työsuhteissa.

Yrityksellä, jossa teet vuokratyöntekijänä töitä, on velvollisuus kertoa vapautuvista työpaikoista myös sinulle.

Tekstin lähde: Työn hakeminen - Tyoelämän pelisäännöt (tyoelamanpelisaannot.fi)

Kirjoitustehtävä.
Lue teksti huolellisesti ja kirjoita lyhyesti vastaukset seuraaviin kysymyksiin:
1. Mitä eroa on jatkuvalla työsuhteella ja määräaikaisella työsuhteella?
2. Mitä tarkoittaa irtisanomisaika?
3. Mitä tarkoittaa vuokratyö?
4. Mitä mieltä olet vuokratyöstä? Voisitko sinä tehdä vuokratyötä?