Title: Tehtävä 2. Koeaika
Course: Työelämätiedot ja -taidot / OPVA-opinnot > Section: Teema 1. Työsopimus ja erilaiset työsuhteet

Lue teksti koeajasta ja vastaa sen jälkeen kysymyksiin.

Koeaika ja sen pituus

Työsuhteen alussa voidaan sopia koeajasta. Koeaika voi olla enintään kuusi kuukautta. Määräaikaisessa työsuhteessa koeaika voi olla korkeintaan puolet työsopimuksen kestosta. Koeaikana työntekijä voi arvioida, onko työ hänelle sopivaa, ja työnantaja voi arvioida, onko työntekijä sopiva työhön. Koeaikana työntekijä tai työnantaja voi purkaa työsopimuksen ilman irtisanomisaikaa. Työsopimuksen purkamisen perusteet koeaikana eivät saa olla syrjiviä. Työntekijä saa koeaikana normaalia palkkaa.

Kuvan lähde: https://pixabay.com/fi/photos/kysymysmerkki-symboli-kuvaketta-2309040/

Kirjoitustehtävä.
Vastaa kysymyksiin:
1. Mikä on koeaika?
2. Kuinka pitkä koeaika voi enintään olla toistaiseksi voimassa olevassa työsuhteessa?
3. Kuinka pitkä koeaika voi olla määräaikaisessa työsuhteessa?
4. Mitä tarkoittaa, jos työntekijä tai työnantaja purkaa työsopimuksen?